|  |
| --- |
| **Exercici d'anàlisi de projecte | Descripció**  *Explica el teu projecte o les teves aportacions al projecte. Recorda que si no tens projecte propi, pots utilitzar l'exemple de la botiga de llibres que plantegem, però****és preferible un projecte propi per a treballar-ho tot l'itinerari***  **Nivell 1 | Exercici 1**  *L'objectiu d'aquest apartat serà crear un document a on expliquis* ***el teu projecte****. Si no tens projecte pots agafar el projecte de mostra de la llibreria E-Commerce,* ***però hauràs d'aportar alguna millora****.*   1. ***Introducció al problema.*** *Comenta la problemàtica que vol resoldre el teu producte.* 2. ***Explicació del servei.*** *Fer una descripció del servei, així com especificar les funcionalitats principals: cercador, botiga, dades que es mostren...* 3. ***Extra.*** *Fes un breu estudi de mercat i indica les pàgines que creus que serien competència, així com explicar quins creus que són els punts forts i febles d'aquestes webs.* |

**1.** El producte neix en resposta a la necessitat de digitalitzar una botiga de mobles.

El cas és que l’amo d’una botiga de mobles local que sempre havia venut els seus productes de manera presencial a la seva botiga física s’ha trobat amb el mateix que tothom: una pandèmia mundial que l’ha obligat a limitar l’ús del seu espai i a restringir els horaris de la seva botiga física.

Mai s’havia plantejat la opció de passar el negoci a Internet, però ara ho veu com una opció per no haver de abaixar la persiana definitivament i ens ha demanat si podem ajudar-lo a accedir a més clients a través d’una aplicació web funcional i intuïtiva.

-----------

**2.** El botiguer ens ha demanat que a la pàgina els usuaris hi puguin buscar els mobles disponibles per categories en funció de l’espai (mobles de menjador, de dormitori, de cuina, de bany...), així com veure el catàleg general.

Els clients han de poder ordenar la cerca segons el preu i la disponibilitat i veure, per cada producte: imatges, el preu, les mides del producte i el material utilitzat.

L’usuari ha de poder incloure els mobles que li interessin a una cistella per acabar comprant els productes (pagant amb targeta o via paypal).

Per altre banda, el servei també ha de permetre al botiguer afegir, eliminar, modificar i llistar mobles, així com consultar-ne l’estoc. Una altra funcionalitat extra que podria contenir l’aplicació seria guardar un registre de les compres que realitzen els usuaris, per tal d’implementar un sistema de gestió de finances.

-----------

**3.** Botigues de mobles n’hi ha moltes. Alguns exemples podrien ser: Kibuc, Tuco, Jysk, Conforama, Merkamueble o el gegant Ikea. Aquí una taula amb alguns punts forts i febles de cadascuna d’elles:

|  |  |  |
| --- | --- | --- |
|  | Punts forts | Punts febles |
| [Kibuc](https://www.kibuc.com/es/) | * Menú y categories ben distribuïdes * Blog amb consells | * Botons dispars: alguns amb i altres sense hover * Cita en pàgina a part |
| [Tuco](https://www.tuco.net/) | * Menú iconogràfic intuïtiu * Ús de cintes molt visuals a la botiga | * Pàgina molt rígida i estàtica (graelles pures) * Textos en imatge |
| [Jysk](https://jysk.es/) | * Barra de cerca com a centre * Fotos per categoria | * Textos en imatge * Pàgina excessivament sòbria cromàticament |
| [Conforama](https://www.conforama.es/) | * Bon ús de filtres a la botiga * Diversitat cromàtica (a la pàgina principal) | * Imatges amb textos i botons “dibuixats” * Menú d’alçada total poc visual |
| [Merkamueble](https://merkamueble.com/) | * Pàgina dinàmica i atractiva * Menú intuïtiu amb icones | * Capçalera massa gran sense crida a l’acció * Secció inútil d’enllaç a vídeo (es pot incrustar) |
| [Ikea](https://www.ikea.com/es) | * Imatges interactives * Blog de consells * Peu de pàgina pulcre | * Menú massa ocult (“Mobile first” excessiu) * Cistella poc visual |